شەفەق نیوز/ دەزگای تەندروسی لە ئیدارەی سەروەخوەیی لە باکوور و خوەرهەڵات سوریا، ئمڕوو شەممە، راگەیان تۆمارکردن یەک مردن لەوەر ڤایڕۆس کۆڕۆنا لە ناوچەیل باکوور و خوەرهەڵات سوریا.
دکتۆر جوان موستەفا هاوسەرۆک دەزگای تەندروسی لە ئیدارەی سەروەخوەیی لە باکوور و خوەرهەڵات سوریا لە بەیاننامەیگ رەسیە ئاژانس شەفەق نیوز وت: یەک مردنەگە ئەرا پیاویگ لە کۆبانی تۆمار کریا.
موستەفا دووپات کرد ک ١٥٦ تووشهاتن نوو وە ڤایڕۆس کۆڤید-١٩ لە ناوچەیل ئیدارەی سەروەخوەیی لە باکوور و خوەرهەڵات سوریا ئەرا ٧٨ پیاو و ٧٨ ژن تۆمار کردنە، و هەمیش نۆ خاسەوبوین.
تووشهاتنە نووەکان وەیجوورە بەشەوە بوین: حەسەکە ٤٩، قامیشلۆ ٣٥، دێرک ٢٩، دەرباسیە ٩، دێر زۆر ٣٢، کامپ هۆل ٢.
جی باسە ک ژمارەی تووشهاتنەکان لە ناوچەیل ئیدارەی سەروەخوەیی لە باکوور و خوەرهەڵات سوریا رەسیە ١٣٥٧٩، لەلیان ٤٤٨ مردنە، و ١٤٣٠ خاسەو بوینە.
